Brør og halvbrør

Brør og halvbrør er ei barnebok frå 1911 av Halvor Floden. Det var den første boka hans. Boka var illustrert av Otto Valstad, og utkom på Olaf Norlis Forlag. Før ho kom ut, hadde boka same året gått som føljetong i Norsk Barneblad. 
 Bakgrunn 
Da boka kom ut, var forfattaren lærar og busett på Horndalen skule aust i Elverum. Før boka vart bok, hadde han prøvelese forteljinga for elevane sine. Floden byrja som lærar i Elverum i 1905, og kjøpte og busette seg på småbruket Svea (Schulstadsvea) i Hernes i 1916.  Halvor og Anne Floden hadde på denne tida 3 barn, fødd 1907–1911.Halvor Floden; Historisk befolkningsregister 
 Innhald 
Slik det er vanleg hos Floden, er handlinga lagt til ei austnorsk skogbygd. Boka handlar om dei tre brørne Egil, Arne og Ola på garden Bø, og om samspelet og opplevingane deira i gardsarbeidet og i leiken. Det er ein gard der dei må slite hardt for livberinga. Egil er 12 år gamal, og er leiaren mellom dei. Ola er 13 og eldst, men er «berre halvbror». Han er dertil seinare enn dei to andre; «han står både åndelig og legemlig tilbake», skriv barnebokhistorikaren Sonja Hagemann. Samspelet mellom dei tre brørne, med utstøyting og forsoning, blir omtalt som «eit tydeleg sosialt motiv».. Artikkelen står óg i Ei bok om Halvor Floden, 1984 Mange av bøkene til Floden handlar om barn som er utstøytte. Den mest dramatiske hendinga i boka er i siste kapittel. Gutane leiker tømmerfløyting, og Egil kommer i livsfare. Det er Ola som berger han.
 Omtale 
Meldaren «A.S.» i Den 17de Mai peiker på at gutane «flyg opp i sinne for den minste ting … og stødt gjeng atti vegen for einannan», men og på at det ender med forsoning. Anders Hæreid i Indlandsposten ønska seg ei anna bok, med meir om barns kjærleik til dyr.
Fleire peiker på at Floden verka inspirert av Rasmus Løland. Boka vart óg meldt av Sigurd Nergaard i Østlendingen 4.12.1911 og av Andreas Vamraak i Gula Tidend 4.12.1911.  Boka var og omtala i andre avisar, uten særlege vurderingar.

Kristofer Uppdal skreiv om boka i 1919, i en gjennomgang av nynorsk barnelitteratur. Uppdal meinte at boka «var rik på smaa hendingar men utan sers store drag». Litteraturhistorikaren Andreas Winsnes skreiv at Brør og halvbrør høyrer til mellom Flodens beste bøker. Dag Hareide skriv om boka i ein artikkel. Har har intervjua sønane til Floden, og siterer dei på at faren ikkje var heilt nøgd med boka. Hareide peiker og på at Floden er ein moralsk forfattar som avrunder boka med forsoning. Også Sonja Hagemann peiker på det etiske temaet i boka. Bjørg Jåstad ser det som ein veikskap ved boka at det utstøytte må gjere ein «heltedåd» før dei andre får auga opp for han; ho meiner det er ei «lettvint og tilfeldig løysing … som sjeldan hender i det verkelege liv».

 Referansar 

Kategori:Norsk barnelitteratur
Kategori:Bøker frå 1911